《次韵夹谷子括吴山晚眺》
元代·方回

落木萧萧泽国宽，偶舒岩啸纵川观。
六鳌海阔征帆远，万象天低步屧寒。
旅泊余生箪食菲，宦游旧味瓮虀残。
达人不堕牛山泪，何待将心与汝安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。